
УГОВОР
о извођењу радова на реконструкцији и доградњи граничног прелаза Хоргош

Закључен између уговорних страна:
1. Републике Србије, Министарства грађевинарства, саобраћаја и инфраструктуре са седиштем у Београду, улица Немањина број 22-26, ПИБ 108510088, матични број 17855212, које представља државни секретар Емеше Лалић Урбан, по преносу овлашћења број: 119-01-101/2021-02 од 12.02.2021. године (у даљем тексту: Наручилац);  
и
2.  Републичке дирекције за имовину Републике Србије, са седиштем у Београду, улица Краља Милана 16, ПИБ 102199586, матични број 17114450, коју заступа директор Јован Воркапић, (у даљем тексту: Инвеститор);  
и
3. Групе понуђача: – Носилац посла ___________________са седиштем у ___________, улица_________________, матични број_______________, ПИБ  _____________, број рачуна________________код банке___________________ које заступа ____________________ и члан конзорцијума ______________________ са седиштем у ___________, улица_________________, матични број_______________, ПИБ  _____________, (у даљем тексту: Извођач радова) 

ПРЕАМБУЛА
- Наручилац је, на основу члана 52. Закона о јавним набавкама („Службени гласник РС”, број 91/19) и Одлуке о спровођењу поступка јавне набавке број: 404-02-134/2021-02 од 30.08.2021. године године, спровео отворени поступак јавне набавке број  28/2021, чији је предмет – Извођача радова за  извођење радова на реконструкцији и доградњи граничног прелаза Хоргош:

- Извођач радова је дана ______.2021. године доставио Понуду број ___ која се налази у прилогу Уговора и која, заједно са Пројектним задатком, усвојеним Предмером и предрачуном и свим осталим деловима и прилозима, представља саставни део овог Уговора; 

- Наручилац   је   на   основу Извештаја  о  стручној оцени понуда од _______.2021. године, у складу са чланом 145. и 146. Закона о јавним набавкама донео Одлуку о додели уговора број ______________ од ______.2021. године и изабрао Извођача радова за  извођење радова на реконструкцији и доградњи граничног прелаза Хоргош, ЈН број 28/2021, из спроведеног поступка јавне набавке;

- Закључком Владе 05 Број: 401-7180/2021 од 05. августа 2021. године, задужује се Министарство грађевинарства, саобраћаја и инфраструктуре да као Наручилац посла за спровођење капиталног пројекта „Реконструкција и доградња граничног прелаза Хоргош”, припреми конкурсну документацију и моделе уговора, тако да се плаћања која произлазе из обавеза преузетих по уговору за радове на реконструкцији и доградњи граничног прелаза изврше до 514.332.000,00 динара у 2021. години, до 1.167.138.000,00 динара у 2022. години и до 197.820.000,00 динара у 2023. години.
 
ПРЕДМЕТ УГОВОРА
Члан 1.
Предмет овог Уговора je извођење радова на реконструкцији и доградњи граничног прелаза Хоргош и израда техничке документације (Пројекта за извођење и Пројекта изведеног објекта).
Извођач радова се обавезује да радове који су предмет овог Уговора изврши у свему према Понуди број ______  од ________.2021. године, и према Пројектном задатку, усвојеним Предмером и предрачуном и свим осталим деловима и прилозима Понуде, а који су саставни делови овог уговора, као и у складу са одредбама важећих закона, прописима, техничким условима и стандардима који важе за ову врсту посла, квалитетно и уз строго поштовање професионалних правила своје струке.
Овим Уговором дефинишу се међусобна права и обавезе Наручиоца, Инвеститора и Извођача радова, вредност радова ближе описаних у овом члану, рокови за извођење  радова,  начин  и рокови  плаћања,  услови  и начин  испуњења  уговорних обавеза уговарача, као и друга питања од значаја за реализацију предметног пројекта изградње.

УГОВОРЕНА ВРЕДНОСТ
Члан 2.
Уговорне стране утврђују да укупна Уговорена вредност за пројектовање и извођење радова на реконструкцији и доградњи граничног прелаза Хоргош, из члана 1. овог Уговора, износи ____________________ динара без ПДВ-а, односно _______________ динара са ПДВ-ом.
Уговорена вредност из става 1. овог члана представља збир:
Цене за израду техничке документације у износу од _____________ динара без ПДВ-а, односно _______________ динара са ПДВ-ом, и цене за извођење радова од _____________ динара без ПДВ-а, односно _____________ динара са ПДВ-ом, која је наведена у позицији “УКУПНО“ из рекапитулације усвојене понуде Извођача бр______ од ____________. 
Уговорена вредност за извођење радова добијена је множењем јединичних цена и количина из Предмера и предрачуна који је саставни део понуде Извођача радова. Предмер и предрачун радова је дат у прилогу овог Уговора и чини његов саставни део.
Стварна вредност радова ближе описаних у члану 1. овог Уговора биће утврђена на основу стварно изведених количина радова, које су утврђене у грађевинској књизи, и јединичних цена из усвојене понуде Извођача радова, а иста (са свим евентуалним вишковима и мањковима радова). 
У цену су урачунати, oсим вредности радова, добара и услуга неопходних за извршење Уговора, и трошкови ангажовања радне снаге, материјала и опреме, трошкови транспорта, смештаја, комуникације, трошкови организације градилишта, припремних радова, помоћних материјала и опреме, акредитоване лабораторије за вршење текућих лабораторијских испитивања (у току извођења радова) као и сви други издаци Извођача радова неопходни за потпуно извршење уговорених обавеза а у складу са условима из Техничких спецификација.
Уговорне стране су сагласне да су јединичне цене фиксне и не могу се мењати услед повећања цена елемената на основу којих су одређене (није предвиђена примена клизне скале).

НАЧИН ПЛАЋАЊА
Члан 3.
Наручилац се обавезује да Извођачу исплати укупну уговорену вредност из члана 2. овог уговора на следећи начин:
[bookmark: _GoBack]Наручилац ће 20%  укупне уговорене вредности  радова исплатити авансно, у року  од  45  дана  од  дана  достављања  захтева  за авансно  плаћање  (авансног  предрачуна)  и средстава обезбеђења – банкарске гаранције за повраћај авансног плаћања, банкарске гаранције за добро извршење посла и полиса осигурања,  у складу са одредбама члана 27. и 28. овог Уговора.
Укупна вредност израде техничке документације (Пројекта за извођење) биће исплаћена након предаје Пројекта за извођење, односно у року од 45 дана од дана испостављања I привремене ситуације.
Укупна вредност стварно извршених радова биће исплаћена путем привремених ситуација (почев од II привремене ситуације) и окончане ситуације, са роком исплате од највише 45 дана од дана испостављања ситуације, уз узимање у обзир вредности правдања аванса у складу са одредбама овог Уговора. Плаћање по окончаној ситуацији могуће је тек након извршења примопредаје радова и достављања банкарске гаранције за отклањање недостатака у гарантном року.
Правдање аванса вршиће се умањењм привремених ситуација за изведене радове, почев од II привремене ситуације, и то одбијањем најмање 15% фактурисаних радова. Аванс мора бити оправдан пре испостављања окончане ситуације, тј. кроз последњу привремену ситуацију.
Привремене месечне ситуације за радове достављају се до 10. у месецу за претходни месец.
	Окончана ситуација у износу од 10% укупне уговорене вредности, након добијања позитивног извештаја о техничком пријему објекта.
	Од сваке привремене ситуације Наручилац ће обуставити 5% на име задржаног износа, који служи за отклањање недостатака након завршетка, а пре примопредаје изведених радова који је предмет овог уговора.
Исплате ће се вршити на рачуне које одреди Извођач радова.
Члан 4.
Привремене ситуације и окончану ситуацију, у 6 (шест) примерака, Извођач радова испоставља на основу изведених количина уговорених радова и уговорених јединичних цена.
Ситуације (привремене и окончана) које се испостављају Наручиоцу морају бити потписане и оверене од стране Стручног надзора и Инвеститора.
Привремене ситуације Извођач радова подноси Стручном надзору у року од 5 дана од последњег дана на који се привремена ситуација односи. Окончану ситуацију Извођач радова подноси по завршетку радова, извршеном техничком прегледу, потписаном Записнику о примопредаји радова и коначном обрачуну, и уз достављање гаранције банке за отклањање недостатака у гарантном року.
За извођење радова наведених у члану 1. овог Уговора, уз привремене ситуације и окончану ситуацију, Извођач радова је обавезан да достави Наручиоцу, преко Стручног надзора:
- фотокопије записника о извршеној контроли радова који су претходили изведеним радовима, а који се у каснијим фазама не могу контролисати, оверене и потписане од стручног надзора;
- фотокопије листова грађевинског дневника за претходни месец, за који се испоставља ситуација, обострано потписане и оверене;
- фотокопије листова грађевинске књиге, за све уговорене и изведене позиције приказане у ситуацији, оверене од стране стручног надзора;
- уз сваку привремену ситуацију Извођач радова је дужан да достави динамички план са пресеком стања радова и  предлог мера за отклањање евентуалних кашњења у реализацији.
Уз окончану ситуацију, Извођач радова је дужан да достави и гаранцију банке за отклањање недостатака у гарантном року.
Уколико Извођач радова не достави привремену или окончану ситуацију са наведеним прилозима из овог члана, Наручилац није дужан да изврши плаћање позиција за које није достављена комплетна документација.
За извођење радова наведених у члану 1. овог Уговора, привремене ситуације и окончану ситуацију Извођач радова доставља Стручном надзору на оверу. Након извршене контроле и овере, ситуацију са комплетном документацијом из овог члана, Стручни надзор, у року од 7 дана од дана пријема, доставља Инвеститору на оверу. Инвеститор у даљем року од 7 дана од дана  пријема  контролише  достављену  ситуацију и прослеђује је Наручиоцу  на  оверу  и плаћање неспорног дела ситуације. Уколико Наручилац оспори испостављену ситуацију у делу, дужан је да исплати  неспорни  део  ситуације,  а  спорни део  ће  се  решити  кроз  следећу привремену ситуацију, уколико се уговорне стране другачије не договоре.
РОК
Члан 5.
Рок за израду Пројекта за извођењ је 30 дана од дана закључења уговора.
За извођење радова на реконструкцији и доградњи граничног прелаза Хоргош, Извођач радова се обавезује да све радове изведе у року од највише 18 месеци од дана увођења у посао Извођача.
Под даном завршетка радова сматра се дан када Стручни надзор и Извођач радова констатују у грађевинском дневнику да су радови завршени.
Рок трајања уговора је 30 месеци од дана закључења.
Члан 6.
Уговорени рок може бити продужен када уговорне стране у форми анекса овог Уговора о томе постигну писани споразум, и то из објективних разлога који су јасно и прецизно одређени у конкурсној документацији, овом Уговору, односно који су предвиђени посебним прописима, и то како по захтеву Наручиоца, тако и по захтеву Извођача радова, уз поштовање одредби важећег Закона о јавним набавкама. Ти разлози могу бити повезани са изменама прописа, неочекиваним  догађајима,  актима  и/или  мерама  државне  власти,  потребом за отклањањем ризика од наступања штете, вишом силом, ванредним околностима или другим објективним разлозима на које уговорне стране нису могле да утичу.
Уколико Наручилац утврди да Извођач радова не прати динамику извршења посла (уговорних обавеза) и ако након писаног упозорења у року наведеном у писаном упозорењу не констатује да је кашњење у реализацији посла надокнађено, Наручилац има право да раскине Уговор, и изврши наплату банкарске гаранције за добро извршење посла.
Члан 7.
Извођач радова има право на продужење рока наведеног у члану 5. овог Уговора из објективних разлога везаних за извођење радова у складу са законом, а који разлози би се појавили током извођења радова, као и у случају у коме је због промењених околности или неиспуњавања обавеза Инвеститора/Наручиоца био спречен да изводи радове.
Извођач радова има право на продужење рока наведеног у члану 5. овог Уговора из разлога наведених у члану 6., став 1. овог Уговора, а посебно из следећих разлога:
1) због природних догађаја који имају карактер више силе, односно природних догађаја (пожар, поплава, земљотрес, изузетно лоше време неубичајено за годишње доба и за место на коме се радови изводе и сл.) чија природа је објективно таква да условљава продужење рокова;
2) због прекида рада изазваног актом надлежног органа, за који није одговоран Извођач радова, или због мера предвиђених актима надлежних органа, односно због аката, мера и радњи надлежних државних органа чија природа је објективно таква да условљава продужење рокова за испуњење уговорних обавеза Извођач радова.
3) непредвиђени радови који су од условљавајућег значаја за даљу реализацију пројекта изградње за које Извођач радова приликом закључивања уговора није знао, нити је могао знати да се морају извести.
Ако наступе околности из претходног става овог члана, Извођач радова их одмах уписује у грађевински дневник, а у року од 3 дана од настанка узрока доставља у писменој форми, уз сагласност Стручног надзора, предлог Инвеститору за продужење уговореног рока за завршетак радова.  Инвеститор је обавезан  да  о наведеном захтеву изда  мишљење са одговарајућим предлогом и исто достави Наручиоцу у року од највише 14 дана од пријема захтева.
Извођач радова нема право на продужење рока из разлога повезаних са извођењем радова који су предмет овог Уговора у следећим случајевима:
· ако западне у доцњу са извођењем радова, због ванредних околности које су настале у време када је био у доцњи;
· атмосферских и климатских  прилика које су се могле предвидети у време покретања поступка јавне набавке на основу које је закључен овај Уговор.

УВОЂЕЊЕ ИЗВОЂАЧА РАДОВА У ПОСАО
Члан 8.
	
Извођач  радова ће бити уведен у посао на извођењу радова након завршетка израде Пројекта за извођење и пријаве радова коју исходује Инвеститор код надлежног органа. 
Стручни  надзор уводи  Извођача  радова  у  посао  уписом  у  грађевински  дневник  и  предаје Извођачу радова:
· одобрење за изградњу/ грађевинску дозволу (дефинисано у члану 1. овог Уговора);
· расположиву пројектно-техничку документацију;
· решење(а) о именовању стручног надзора.

Извођач радова је дужан да започне радове даном увођења у посао. Уколико Извођач радова не започне радове даном увођења у посао, Инвеститор/Наручилац ће оставити накнадни рок од 10 (десет) дана да започне радове, а уколико Извођач радова ни у накнадном року не започне радове, Наручилац може раскинути овај Уговор, уз реализацију гаранције за добро извршење посла, као и захтевати од Извођача радова накнаду штете.
Стручни надзор уписује у грађевински дневник датум завршетка свих уговорених радова.


ДИНАМИКА ИЗВОЂЕЊА РАДОВА
Члан 9.
Извођач радова се обавезује да у року од 7 дана ода дана закључења уговора достави Инвеститору  детаљни динамички план извођења уговорених радова (Програм радова) на одобрење. Инвеститор је обавезан  да  на достављени динамички план изда мишљење и сагласност и  исти достави Наручиоцу.
Програм радова приказује опште методе, организацију, редослед и динамику извршења свих активности на извођењу радова, са јасно дефинисаним међуроковима.
Извођач је у обавези да врши ажурирање Програма радова, уз сагласност стручног надзора.
Уколико Инвеститор утврди да Извођач радова не реализује радове у складу са детаљним динамичким планом, и ако након писменог упозорења у року од 10 (десет) дана од дана уручења писменог упозорења, Инвеститор не констатује да је кашњење у реализацији посла надокнађено, Наручилац има право да раскине Уговор, уведе другог извођача у посао и изврши наплату гаранције банке за добро извршење посла.
У случају из претходног става, трошкови ангажовања другог извођача падају на терет Извођач радова.
Уколико из неоправданих разлога Извођач радова прекине са извођењем радова или одустане од даљег рада, Наручилац има право да раскине овај Уговор, уз наплату гаранције за добро извршење посла у целости, као и да захтева од Извођача радова накнаду штете.

ОБАВЕЗЕ ИЗВОЂАЧА РАДОВА
Члан 10.
Извођач радова је дужан да радове из члана 1. овог Уговора изведе према пројектно-техничкој документацији, у складу са усвојеном Понудом, са Одобрењем за изградњу, као и у складу са важећим Законом о планирању и изградњи и другим релевантним законима и прописима који су на снази, а сагласно важећим техничким прописима, стандардима и нормативима.
Ради извршења радова која су предмет овог Уговора Извођач радова се обавезује да обезбеди радну снагу, материјал, грађевинску и другу опрему, обезбеди и одржава акредитовану лабораторију, изврши потребна испитивања објекта за већ изведене радове (затечене радове) - узимање узорака и неопходна испитивања ради добијања резултата (атеста) за до сада изведене (затечене радове), изврши све припремне, главне и завршне радове, обезбеди - постави и одржава привремену саобраћајну сигнализацију, предузме мере за омогућавање безбедног и несметаног одвијања саобраћаја током извођења радова, као и све друго што је неопходно за потпуно извршење радова који су предмет овог Уговора.
Члан 11.
Извођач радова је носилац права и обавеза извођења предметних радова и обавезује се да изврши уговорене радове у складу са условима из конкурсне документације за јавну набавку бр. 28/2021 и Понуде.
Извођач радова се обавезује да решењем одреди одговорне извођаче радова, за све предвиђене врсте радова, са личним лиценцама, и да иста достави стручном надзору.
Одговорни извођачи радова морају испуњавати услове прописане одредбама важећег Закона о планирању и изградњи.
У случају  потребе  за изменом  одговорних  извођача  радова,  Извођач  радова  је у обавези да, добије писмену сагласност Инвеститора и Наручиоца. Уз разлоге измене напред наведених одговорних извођача, Извођач радова је дужан да достави доказе о томе да новоименовани одговорни извођачи радова испуњавају све услове прописане важећим Законом о планирању и изградњи.

Члан 12.
Извођач радова је обавезан да, пре увођења у посао, изврши следеће:
· да детаљно проучи пројектно-техничку документацију и да Наручиоцу достави извештај о прегледу наведене документације.
-    донесе Решења о именовању одговорних извођача радова у складу са чланом 152., став 1., тачка 2. важећег Закона о планирању и изградњи и да личне лиценце одговорних извођача радова достави стручном надзору;
-      да именује лице за безбедност  и здравље на раду у складу са важећим Законом о безбедности  и здрављу на раду – обезбеди ангажовање координатора за безбедност и здравље на раду у фази извођења радова, у складу са одредбама важеће Уредбе о безбедности и здрављу на раду на привременим или покретним градилиштима.

Члан 13.
Извођач радова је дужан да у оквиру уговорене цене за извођење предметних радова, у складу са предмером радова из Понуде Извођача радова, у року до 7 (седам) дана од дана закључења Уговора, достави Инвеститору и Наручиоцу:
1.   На усвајање детаљан динамички план извођења уговорених радова, са јасно назначеним активностима на критичном путу. Динамички план мора бити потписан и оверен од стране Извођача радова. Саставни део динамичког плана су ресурсни планови и то:
-   план ангажовања потребне радне снаге;
-   план ангажовања потребне механизације и опреме на градилишту;
-   план набавке  потребног материјала;
-   финансијски план реализације извођења радова по месецима;
-   пројекат организације градилишта;
2.   Пројекат технологије извођења радова;
3.   План превентивних мера;
4.   Елаборат заштите на раду и противпожарне заштите;
5.   Детаљан топографски план терена пре почетка извођења радова;
Члан 14.
Извођач радова је дужан, у оквиру уговорене цене за извођење предметних радова, у складу са предмером радова из Понуде, да изврши и следеће активности и радове:
1.   обележи објекат, трасе и друге објекте у склопу изградње наведеног објекта;
2.  води градилишну документацију и обезбеђује доказ о квалитету извршених радова, уграђених материјала, инсталација и опреме,
3.   за материјал и опрему који се користе приликом извођења радова пре уградње обезбеди атесте, сертификате, потврде о пореклу робе и друге документе у складу са законом и достави их на увид Стручном надзору, а на дан извршене примопредаје објекта, све гарантне листове за уграђене уређаје и опрему, као и упутства за руковање, записнички преда Инвеститору 
4.   обезбеђује мерења и геодетско осматрање понашања тла и објекта у току грађења;
5.  обезбеди контролу изведених радова у току грађења објекта;
6.  обезбеди геодетско снимање подземних инсталација у складу са важећим Законом о државном премеру и катастру;
7.   отклони сву штету коју учини за време извођења радова на постојећим и суседним обејектима и инсталацијама;
8. у току извођења радова обезбеђује сигурност објекта, лица која се налазе на градилишту и околине;
9. у току извођења радова одржава градилиште и редовно уклања сав отпадни материјал;
10. постави и одржава привремену сабраћајну сигнализацију, предузме мере за омогућавање безбедног и  несметаног одвијања  саобраћаја на постојећој саобраћајници током извођења радова;
11.  изврши геодетско снимање изведеног објекта и изради Елаборат геодетских радова за упис објекта у катастар непокретности и преда Елаборат надлежној Служби катастра непокретности и Инвеститору;
12. изради (обезбеди) пројекат изведеног објекта у складу са  важећим прописима;
13. обезбеди присуство и учешће својих представника и представника подизвођача у раду Комисије за технички преглед објекта;
14. отклони све недостатке по примедбама Комисије за технички преглед, у остављеном року;
15. учествује у примопредаји објекта и коначном обрачуну изведених радова;
16. отклони све недостатке по записнику Комисије за примопредају и коначни обрачун;
17. на погодан начин обезбеди и чува изведене радове, опрему и материјал од пропадања, оштећења, одношења или уништења све до примопредаје објекта;
18. по напуштању простора градилишта уклони  сав преостали  материјал,  опрему  и све привремене градилишне инсталације;
19.  у складу са овим Уговором отклони све недостатке који се евентуално појаве у гарантном року;
20. изврши и остале активности прописане важећим Законом о планирању и изградњи.
Члан 15.
Извођач радова је обавезан да обезбеди о свом трошку:
1.   извођење свих припремних радова и изврши организацију градилишта;
2. две опремљене канцеларије на градилишту за потребе Стручног надзора и Инвеститора;
4. лабораторију са важећом акредитацијом за вршење текућих лабораторијских испитивања (у току извођења радова) у складу са условима из Техничких спецификација и конкурсне документацију за јавну набавку бр. 28/2021 као и трошкове обезбеђења - устројавања и одржавања лабораторија; лабораторије морају бити акредитоване за вршење испитивања у складу са прописима Републике Србије.
5.  видно обележавање градилишта градилишном таблом у року од једног дана по увођењу у посао, у сагласности са чланом 149. важећег Закона о планирању и изградњи и по упутству Инвеститора;
6.   услове  за  извођење  радова,  према усвојеном детаљном динамичком плану, по свим временским условима;
7. надокнаду трошкова пропасти и оштећења  радова, материјала и опреме до пуне вредности;
8.   обезбеђење и чување објекта до његове примопредаје.
Извођач радова је обавезан да спроводи све потребне мере заштите на раду, противпожарне заштите, као и да предузима све друге мере прописане одредбама закона који регулише безбедност и здравље на раду и одговарајућих подзаконских аката.
Члан 16.
Извођач радова је дужан да омогући вршење стручног надзора на објекту и у свим производним погонима и радионицама где се обављају активности за потребе градилишта.
Извођач радова је дужан да поступи по свим писменим примедбама Инвеститора и Стручног надзора на квалитет изведених радова  и  уграђеног материјала  и  опреме, те да по тим примедбама отклони, о свом трошку, недостатке или пропусте.
Извођач радова је дужан да сваких 15 (петнаест) дана изврши, заједно са Стручним надзором, сагледавање и анализу испуњења уговорених обавеза у погледу рокова усвојених динамичким планом и о томе сачине извештај. Извештај потписују Извођач радова и Стручни надзор, а Извођач радова га, преко Стручног надзора, доставља Инвеститору.
У случају да Извођач радова не испуњава усвојен динамички план, обавезан је да уведе у рад више смена, продужи смену или уведе у рад више извршилаца, без права на повећане трошкове или посебну накнаду за то.

Члан 17.
Извођач радова је у обавези да на градилишту устројава, чува и води, поред техничке документације, и следећу документацију:
1. грађевински дневник у складу са релевантним прописима – важећим Правилником о садржини и начину вођења   књиге инспекције, грађевинског дневника и грађевинске књиге;
2. грађевинску књигу на прописаном обрасцу са исправно попуњеним заглављем; са скицама  и котираним мерама узетим на лицу места; са аналитичким доказом изведених количина; са потписом обрађивача; са датумом, потписом и личним печатом одговорног извођача радова и стручног надзора;
3. детаљни динамички план извођења радова са ресурсним плановима, као управљачки документ за организовање, извршење и праћење реализације;
4. атесте уграђених материјала, опреме и готових производа, гарантне листове, записнике о испитивању уређаја и инсталација, и остала документа и записнике од важности за период  изградње, техничко прегледа и експлоатације објекта,  све  у  складу  са техничким спецификацијама  и условима из Понуде Извођача радова која представља саставни део овог Уговора.

У току примопредаје и коначног обрачуна изведених радова између Наручиоца и Инвеститора и Извођача радова, Извођач радова је обавезан да сву техничку документацију и документацију вођену у току реализације Уговора, записнички преда Инвестиотору..
Члан 18.
Извођач радова се обавезује да поступи у складу са претходно наведеним обавезама, као и у складу са писменим инструкцијама Инвеститора. Ако Извођач радова не поступи у складу са обавезама и по инструкцијама Инвеститора, Наручилац има право да раскине Уговор, уведе другог извођача у посао и изврши наплату гаранције банке за добро извршење посла.
ОБАВЕЗЕ НАРУЧИОЦА И ИНВЕСТИТОРА У ПОГЛЕДУ ИЗВОЂЕЊА РАДОВА
Члан 19.
Обавезе Наручиоца су:
1. да обезбеди вршење стручног  надзора,  у складу са чланом 153. важећег Закона о планирању и изградњи;
2. именује овлашћено лице за праћење реализације овог уговора и у року од 5 дана од дана закључења Уговора, и о томе, у писаној форми, обавести Инвеститора и Извођача;
3. да обезбеди предају пројектно-техничке документације Инвеститору и Извођачу радова;
4. да редовно измирује обавезе према Извођачу радова за изведене oдобрене радове на основу привремених ситуација и окончане ситуације;
5. учествује у раду комисије за примопредају радова и коначни обрачун, заједно са стручним надзором и Извођачем и Ивеститором.

Обавезе Инвеститора су:
1. да формира радни тим за координацију и комуникацију;
2. да омогући приступ на локацију Извођачу радова непосредно пре датума почетка радова, који ће бити усклађен са техничком документацијом, динамичким планом изградње и решеним имовинско правним односима;
3. подношење документације ради пријаве радова и обезбеђење потврде о пријави радова;
4. пријава градилишта надлежној инспекцији рада најмање 15 дана пре почетка извођења радова, у складу са Уредбом о безбедности и здрављу на раду;
5. пре почетка извођења радова на градилишту из реда вршиоца стручног надзора, писним актом одреди координатора за безбедност и здравље на раду за време извођења радова, као и да обезбеди израду Плана преветнивних мера, у складу са Уредбом о безбедности и здрављу на раду на привременим или покретним градилиштима; 
6. најкасније 15 (петнаест) дана пре почетка радова на градилишту обезбеди да кокординатор за безбедност и здравље на раду, надлежној инспекцији рада достави Пријаву градилишта;
7. прибављање дозвола и услова за израду пројектно техничке документације;
8. обезбеђује потребне сагласности, решења и дозвола за извођење радова;
9. упис у катастар непокретности и кастар водова, у складу са издатим Решењем о одобрењу за извођење радова;
10. да благовремено решава (потписује и прослеђује Наручиоцу), уз претходну писмену и образложену своју и сагласност стручног надзора, захтеве који се односе на евентуалне промене динамичког плана извођења радова, евентуалне вишкове и мањкове радова и непредвиђене радове, евентуалне захтеве за продужење рока извођења радова;
11. да контролише, ревидује и усаглашава понуде за додатне радове, са анализама цена за неуговорене позиције радова;
12. да учествује у раду Комисије за технички преглед;
13. да редовно подноси извештаје Наручиоцу са подацима који се односе на   ангажовања радне снаге,ангажовања механизације и опреме на градилишту, финансијску реализацију извођења радова, физичку релизацију извођења радова (статусу извођења радова)


ВИШКОВИ/МАЊКОВИ, НАКНАДНИ И НЕПРЕДВИЂЕНИ РАДОВИ
Члан 20.
Инвеститор може издавати налоге за измене и прилагођавање техничке документације и предмера радова по основу документације коју је издао Стручни надзор и на тој основи издавати писмени налог за:
- 	измену обима уговорених радова (врсте и квалитета уговорених радова) – вишак/мањак радова;
- 	обављање додатних радова (непредвиђени и накнадни радови).

Стручни надзор није овлашћен да доноси одлуке о питањима наведеним у ставу 1. овог члана или питањима везаним за додатна плаћања или продужетак рока без претходне писмене сагласности Наручиоца коју ће он издати преко Инвеститора.

Члан 21.
Промене количине изведених радова у односу на количине из Предмера и предрачуна (вишкови  и  мањкови  радова) не  могу утицати на промену јединичних цена,  али  промене количина утичу на промене укупне Уговорене вредности радова.
У оквиру укупне Уговорене вредности радова, на основу Прегледа вишкова и мањкова уговорених радова, овереног од стране Стручног надзора и Инвеститора, Наручилац може дати налог/сагласност за измене обима уговорених радова (вишкови/мањкови радова), према јединичним ценама из Предмера и предрачуна радова. 
Остале промене количина изведених радова у односу на количине из предмера и предрачуна радова (вишкове радова) Наручилац може поверити Извођачу радова на основу закљученог анекса овог Уговора, у складу са одредбама члана 115. важећег Закона о јавним набавкама, а у случају непостојања услова за закључење анекса овог Уговора у наведеном смислу, као и у случају додатних радова, такве радове Наручилац ће поверити Извођачу радова само на основу спроведене процедуре јавне набавке и усвојене понуде од стране Наручиоца.
За додатне (непредвиђене) радове Стручни надзор проверава основаност предмера и предрачуна,  опис позиција, количине тих радова и са детаљним образложењем доставља Инвеститору, најкасније у року од 14 (четрнаест) дана од дана пријема. Инвеститор је обавезан  да  на достављено изда мишљење и сагласност на усвајање достави Наручиоцу.
Извођач радова је обавезан да достави, у року који одреди Инвеститор, понуду за измене уговорених количина радова према предмеру радова за који је добијено писмено мишљење Стручног надзора.
Понуда за измене уговорених количина радова у односу на количине из предмера радова треба да садржи:
-  преглед вишка и мањка уговорених радова по позицијама оверен од стране Извођача радова и Стручног надзора;
- Предмер и предрачун неуговорених непредвиђених радова, са раздвојеним јединичним ценама за материјал и рад, оверен од стране Извођача радова и Стручног надзора (Стручни надзор оверава да је сагласан са описима и количинама позиција).
Детаљне анализе цена за неуговорене позиције радова (непредвиђених/додатних радова)  везаних за понуде за измене уговорених количина радова утврђују се у складу са "Нормативима   и  стандардима рада у  грађевинарству“ (издавач: „Грађевинска   књига“) или на основу обрачуна трошкова материјала на бази тржишних цена материјала, опреме, енергената и др. у периоду израде понуде за измене уговорених количина радова, на основу обрачуна трошкова рада на бази вредности просечног бруто норма часа и других релевантних елемената.
Стручни  надзор  није  овлашћен  да,  без  писмене  сагласности  Инвеститора,  одлучује  у  име Наручиоца о цени, роковима, измени материјала који се уграђује и обиму неуговорених радова (непредвиђени радови) и вишкова радова, као и о обиму уговорених радова који се не изводе (мањкови).
Члан 22.
Извођач  радова  се  обавезује  да  све  вишкове  радова  за  које  постоји  писмена  сагласност Инвеститора изведе по уговореним јединичним ценама.
Наручилац неће платити вишкове радова који нису извршени у складу са техничком документацијом, а за које не постоји писмена сагласност Инвеститора.
Уговорне стране су сагласне да Наручилац неће платити Извођачу радова евентуалне вишкове радова који нису одобрени у вредности одобрених мањкова, у складу са одредбама члана 22., став 2. овог Уговора, осим у случају измена уговора закључењем посебног анекса.

ПРИМОПРЕДАЈА ИЗВЕДЕНИХ РАДОВА
Члан 23.
Извођач радова је у обавези да преко Стручног надзора писмено обавести Инвеститора и Наручиоца о року завршетка радова на изградњи објекта  и спремности  истог  за технички преглед, у примереном року пре завршетка свих радова.
Технички преглед објекта обезбеђује Инвеститор, односно Инвеститор преко другог лица које за то има интерес, у складу са Законом.

Члан 24.
Извођач радова је дужан да сарађује са Комисијом за технички преглед и да поступи по свим захтевима те Комисије.
Инвеститор и Извођач радова су дужни да Комисији за технички преглед обезбеде сву потребну документацију  према   важећем Закону  о планирању  и изградњи  и другим релевантним  прописима - Правилник о садржини и начину вршења техничког прегледа, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл.гласник РС“ бр. 27/2015, 29/2016 и 78/2019).
Уколико Комисија за технички преглед својим мишљењем, односно извештајем (записником), констатује примедбе на изведене радове, Извођач радова је у обавези да их отклони у року који предложи Комисија.
Уколико Извођач радова у остављеном року не поступи по примедбама Комисије за технички преглед, Наручилац ће ангажовањем трећих лица отклонити недостатке, о трошку Извођача, наплатом гаранције банке за добро извршење посла.
По добијеном позитивном извештају  Комисије  за технички  преглед,  Наручилац,  и Извођач радова ће, без одлагања, а најкасније у року 7 (седам) дана, приступити активностима за примопредају и коначни обрачун изведених радова. Комисија ће бити састављена у складу са одредбама Правилника  наведеног  у  ставу  2.  овог  члана,  односно релевантног  важећег  прописа  који регулише предметну област.

Члан 25.
Примопредају и коначни обрачун изведених радова врши Комисија за примопредају и коначни обрачун у две фазе:
1)    I фаза – примопредаја: квалитативна примопредаја свих изведених радова и примопредаја  документације у складу са законом и релевантним подзаконским актима. У току примопредаје, Комисија формира Записник о примопредаји, који потписују сви чланови Комисије и учесници у раду Комисије;
2) 	II фаза -   коначни обрачун:  израда коначног обрачуна за изведене радове, као саставног дела јединственог Записника о примопредаји и коначном обрачуну, који потписују сви чланови Комисије и учесници у раду Комисије.
Уколико од стране Комисије буду констатовани недостаци, чије отклањање није било нужно у поступку техничког прегледа, Извођач радова је дужан да и те недостатке отклони у остављеном року. У противном, Наручилац  ће отклонити недостатке о трошку Извођача радова, ангажовањем трећих лица, наплатом гаранције банке за добро извршење посла, односно из задржаног износа који служи за отклањање недостатака након завршетка радова.
Извођач  радова по основу Записника о примопредаји и коначном обрачуну испоставља окончану ситуацију.
ЗАШТИТА ПОДАТАКА НАРУЧИОЦА
Члан 26.
Уговорне стране ће третирати као поверљиве све техничке и друге податке везане за овај уговор. Сви документи, нацрти и друге информације у вези са овим уговором, као и сам Уговор, Извођач радова ће користити искључиво за извршење уговорних обавеза и не може их користити у друге сврхе без посебне писмене сагласности Наручиоца.
СРЕДСТВА ОБЕЗБЕЂЕЊА
Члан 27.
Извођач радова је обавезан да у року од 15 (петнаест) дана од дана закључења Уговора достави Наручиоцу:
1. банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив. 
Банкарска гаранција за добро извршење посла издаје се у висини од 10% од укупног износа уговора без ПДВ-а, са роком важности који је 60 дана дужи од датума трајања уговора дефинисаног чланом 5. став 4. 
Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Извођач радова не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да  о томе обавести Извођача радова. Поднета банкарска гаранциа не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. Извођач радова може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
У случају продужења рока важења банкарске гаранције за добро извршење посла, износ те гаранције се не може смањити.
2. банкарску гаранцију за повраћај авансног плаћања, која ће бити са клаузулама: неопозива, без права на приговор, безусловна и платива на први позив. Банкарска гаранција за повраћај авансног плаћања издаје се у висини плаћеног аванса без ПДВ-ом, са роком важности до краја трајања уговора дефинисаног чланом 5. став 4. Наручилац ће реализовати банкарску гаранцију за повраћај аванса у случају да Извођач радова не изврши своје уговорне обавезе у роковима и на начин предвиђен Уговором, односно употреби аванс за намену која се не односи на трошкове мобилизације везане за Услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе или друге њене битне елементе. Извођач радова може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи односно ускладити са овом променом. 


ОСИГУРАЊЕ
Члан 28.
Извођач радова је дужан да у року од 15 (петнаест) дана од закључења Уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Наручиоцу полису осигурања, оригинал или оверену копију, са важношћу за цео период важења Уговора.
Извођач радова је дужан да у року од 15 (петнаест) дана од закључења Уговора, достави Наручиоцу полису осигурања од одговорности према трећим лицима и стварима, оригинал или оверену копију, са важношћу за цео период важења Уговора, у свему према важећим прописима.
Извођач радова је такође дужан да у року од 15 (петнаест) дана од закључења Уговора, достави Наручиоцу полису осигурања од професионалне одговорности за штету коју може причинити другој уговорној   страни,   односно   трећем   лицу,   приликом   реализације   уговора,   у   складу   са Правилником о условима осигурања од професионалне одговорности („Службени гласник РС“ бр. 40/2015) и другим важећим законским и подзаконским прописима.
Измене услова осигурања не могу се вршити без претходног одобрења Наручиоца.
Уколико се рок за извођење радова продужи, Извођач радова је обавезан да достави, пре истека уговореног рока, полисе осигурања из става 1., 2. и 3. овог члана, са новим (одговарајућим) периодом осигурања.

УГОВОРНА КАЗНА – ПЕНАЛИ
Члан 29.
Уколико Извођач радова не изврши уговорене радове у уговореном року из члана 6., дужан је платити Наручиоцу на име уговорне казне 2 ‰ (два промила) од укупне уговорене вредности из члана 2. овог Уговора за сваки дан прекорачења уговореног рока, с тим да укупан износ уговорне казне не може да пређе 10% од укупне уговорене вредности из члана 2. овог Уговора. За евентуални новчани износ обрачунатих пенала умањиће се износ за плаћање по привременој и/или окончаној ситуацији. Уколико Извођач радова надокнади кашњење у реализацији радова до истека уговореног рока, уговорна казна се неће обрачунати приликом коначног обрачуна.

ГАРАНТНИ РОК И БАНКАРСКА ГАРАНЦИЈА ЗА ОТКЛАЊАЊЕ НЕДОСТАТАКА У ГАРАНТНОМ РОКУ
Члан 30.
Гарантни рок за изведене радове који су предмет овог Уговора износи, односно за отклањање недостатака који су последица грешака у извођењу радова, износи 3 (три) године рачунајући од дана примопредаје. За уграђену опрему и уређаје важи гарантни рок у складу са условима произвођача, који тече од дана извршене примопредаје радова Наручиоцу.
Предвиђени гарантни рок не искључује одговорност Извођача радова за солидност градње прописану законом којим се уређују облигациони односи.
Извођач радова је дужан да уз окончану ситуацију достави Наручиоцу и Банкарску гаранцију за отклањање грешака у гарантном року која мора бити  са   клаузулама:  неопозива, без права на приговор, безусловна и платива на први позив. Банкарска гаранција за отклањање грешака у гарантном року издаје се у висини од 10% од укупног износа уговора без ПДВ-а, са роком важности који 30 дана дуже од истека гарантног рока.
Члан 31.
Извођач радова је дужан да у току гарантног рока, на први писмени позив Наручиоца или Инвеститора, отклони о свом трошку све недостатке који се односе на уговорени квалитет изведених  радова  и  уграђених  материјала  и  опреме,  а  који  нису  настали  неправилном употребом, као и сва оштећења проузрокована овим недостацима.
Ако Извођач радова не приступи извршењу своје обавезе из претходног става по пријему писменог позива од стране Наручиоца или Инвеститора и не изврши ту обавезу у року датом у позиву, Наручилац је овлашћен да за отклањање недостатака ангажује друго правно или физичко лице, на  терет  Извођача  радова,  наплатом  гаранције  банке  за  отклањање  недостатака  у гарантном року.
Уколико гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођача радова тражи накнаду штете.

ПОДИЗВОЂАЧ
Члан 32.
Извођач радова ће део услуга које су предмет овог уговора извршити преко подизвођача________________________________ул.____________________________ бр. ____, ПИБ _______________________, матични број __________________, у свему у складу са понудом број _______________________ од ______________. 
Извођач радова који намерава да извршење дела уговора повери подизвођачу, дужан је да у понуди наведе:
1) који део уговора намерава да повери подизвођачу (по предмету или
у количини, вредности или проценту);
2) податке о подизвођачима;
3) да ће наручилац непосредно да плаћа подизвођачу за део уговора који је он извршио, уколико подизвођач захтева да му се доспела потраживања плаћају непосредно.
Извођач радова у потпуности одговара наручиоцу за извршење уговорних обавеза, без обзира на учешће подизвођача.
Извођач радова не може ангажовати као подизвођача лице које није навео у понуди, у супротном Наручилац ће реализовати средство обезбеђења и раскинути уговор, осим ако би раскидом уговора Наручилац претрпео знатну штету.  
Није предвиђено непосредно плаћање доспелих потраживања подизвођачу за део уговора који је он извршио. Извођач радова је дужан да  у року од 60 дана Наручиоцу достави доказ о измирењу обавеза према подизвођачу за део посла који је извршио подизвођач, као и изјаву подизвођача да је извршио плаћање подизвођачу његових потраживања. Уколико Извођач радова у наведеном у року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка.

ПРОМЕНА ПОДАТАКА
Члан 33.
Извођач радова је дужан да, без одлагања, писмено обавести Наручиоца о било којој промени података, односно промени у вези са испуњеношћу услова из поступка јавне набавке на основу којег је овај Уговор закључен, а која наступи током важења овог Уговора, и да је документује на прописан начин.

РАСКИД УГОВОРА
Члан 34.
Свака уговорна страна може једнострано раскинути Уговор у случају када друга уговорна страна не испуњава или неблаговремено испуњава своје Уговором преузете обавезе.
О раскиду Уговора, уговорна страна је дужна да писаним путем обавести другу уговорну страну.
Члан 35.
Извођач  радова је дужан да се строго придржава обавеза дефинисаних овим Уговором. У случају да се не придржава, Наручилац има право на раскид овог Уговора, накнаду настале штете и наплату банкарске гаранције за добро извршење посла, односно банкарске гаранције за повраћај авансног плаћања.
Члан 36.
Наручилац има право на једнострани раскид Уговора у следећим случајевима:
- 	ако Извођач радова након потписивања Уговора и у складу са условима истог, не започне са припремним радовима у року од 7 дана од достављања писменог налога Наручиоца;
- 	ако  Извођач  радова не започене извођење уговорених радова најкасније по истеку накнадно остављеног рока од дана увођења у посао који је одредио Наручилац 
- 	ако Извођач радова својом кривицом касни са извођењем радова у односу на уговорену динамику више од 15 дана и не предузима одговарајуће мере и активности за скраћење и елиминацију кашњења;
- 	ако Извођач радова радове изводи неквалитетно,  не изводи их у складу са техничком документацијом за извођење радова и Понудом која је саставни део Уговора;
- 	ако Извођач радова не поступа по налозима Стручног надзора и Инвеститора приликом извођења радова;
- 	ако Извођач радова, из неоправданих разлога, прекине извођење радова и исте не настави по истеку рока од 7 дана, или ако одустане од даљег рада.
У случају једностраног раскида Уговора, Наручилац има право да за предметне радове ангажује другог извођача и да активира гаранцију банке за добро извршење посла. Извођач радова је у наведеном случају обавезан да надокнади Наручиоцу штету, која представља  разлику између цене предметних радова и цене радова новог извођача за те радове.
Члан 37.
Уговор се раскида писменом изјавом која се доставља другој уговорној страни и са отказним роком од 15 дана, од дана достављања изјаве. Изјава мора да садржи основ за раскид Уговора.
Члан 38.
У случају раскида Уговора, Извођач радова је дужан да изведене радове обезбеди од пропадања, као и да Инвеститору преда пројекат изведеног објекта и пресек изведених радова до дана раскида Уговора.
Трошкове сноси уговорна страна која је одговорна за раскид Уговора.
На сва питања која нису прецизирана овим Уговором, а односе се на споразумни, једнострани раскид, као и отказ уговора, примењиваће се релевантне одредбе Закона о облигационим односима.

ИЗМЕНЕ УГОВОРА
Члан 39.
Из објективних разлога који се нису могли предвидети у тренутку објављивања позива за подношење понуда за јавну набавку на основу које је закључен овај Уговор, уговорне стране могу приступити изменама уговора у погледу рокова и/или начина извршења уговорних обавеза, као и у погледу уговорене вредности радова и/или других елемената уговора, само на основу писаног споразума у форми анекса уговора. До измена у наведеном смислу може доћи из објективних  разлога  који  су  јасно  и  прецизно  одређени  у  конкурсној  документацији  за предметну јавну набавку, односно овом Уговору, односно који су предвиђени посебним прописима, и то како по захтеву Наручиоца, тако и по захтеву Извођача радова, уз поштовање одредби важећег Закона о јавним набавкама.

ЗАВРШНЕ ОДРЕДБЕ
Члан 40.
Уговор је закључен на српском језику.
Сва комуникација приликом реализације овог Уговора ће се вршити у писменој форми и то на српском језику.
Члан 41.
Уколико се подаци и одредбе наведени у неком документу који је саставни део овог Уговора разликују од података наведених у овом тексту Уговора, важећи је текст овог Уговора.
Овај Уговор се може изменити само писаним анексом, потписаним од стране овлашћених лица уговорних страна, из разлога и на начин предвиђен овим Уговором.

Члан 42.
Уговорне стране су сагласне да ће све спорове, који настану у извршењу овог Уговора, решавати споразумно, а уколико то не буде могуће, да ће за решавање спорова бити надлежан Привредни суд у Београду.
За све што није предвиђено овим Уговором, уговорне стране су сагласне да ће се применити одговарајуће  одредбе  важећег  Закона  о  планирању  и  изградњи,  Закона  о  облигационим односима и други важећи пропис Републике Србије.
                                                                     
Члан 43.
Саставни део овог Уговора чине:
· усвојена Понуда Извођача радова број ___________  од ______.2021.године;
· Предмер и предрачун радова;
· Пројектни задатак - Прилог  из Конкурсне документације).

Члан 44.
Овај Уговор ступа на снагу даном стављања последњег потписа од стране уговарача.
	Овај Уговор закључен је у 9 (девет) истоветних примерака, од којих сваки потписник задржава по 3 (три) примерка.

